

ΝΟΜΟΣ ΒΟΙΩΤΙΑΣ

ΔΗΜΟΣ ΛΕΒΑΔΕΩΝ

Λιβαδειά, 03.07.2025

**ΑΝΑΚΟΙΝΩΣΗ**

Ο Δήμος Λεβαδέων ενημερώνει ότι **οι κληρωθέντες δικαιούχοι των Προγραμμάτων της Αγροτικής Εστίας (ΛΑΕ/ΟΠΕΚΑ),** κοινωνικού-ιαματικού τουρισμού, εκδρομικού προγράμματος και θεάτρων, **μπορούν να παραλαμβάνουν τα δελτία τους** **από 02/07/2025 έως και 29/08/2025 από οποιοδήποτε ΚΕΠ της χώρας**.

Μετά την ημερομηνία αυτή και ειδικότερα από 04/09/2025, τυχόν αδιάθετα δελτία και μέχρι τη συμπλήρωση του αριθμού των δικαιούχων, θα διανέμονται με σειρά προτεραιότητας προσέλευσης στα ΚΕΠ, σε δικαιούχους που υπέβαλαν αίτηση συμμετοχής στα ανωτέρω προγράμματα έτους 2025 και δεν κληρώθηκαν, συμπεριλαμβανομένων και των κληρωθέντων που δεν έχουν παραλάβει μέχρι τότε τα δελτία τους.

Οι κληρωθέντες δικαιούχοι του προγράμματος δωρεάν παροχής βιβλίων δεν λαμβάνουν δελτία αγοράς βιβλίων από τα ΚΕΠ, αλλά πρέπει να προσέλθουν από 02/07/2025 μέχρι και 30/09/2025 στα συμβεβλημένα με τον ΛΑΕ/ΟΠΕΚΑ βιβλιοπωλεία και εκδοτικούς οίκους για να παραλάβουν τα βιβλία τους. Μετά την ημερομηνία αυτή και ειδικότερα μετά την 8/10/2025 τυχόν αδιάθετα βιβλία και μέχρι τη συμπλήρωση του αριθμού των δικαιούχων, θα διανέμονται, με σειρά προτεραιότητας προσέλευσης στα συμβεβλημένα με τον ΛΑΕ/ΟΠΕΚΑ βιβλιοπωλεία και εκδοτικούς οίκους, σε δικαιούχους που υπέβαλαν αίτηση συμμετοχής στο πρόγραμμα και δεν κληρώθηκαν, συμπεριλαμβανομένων και των κληρωθέντων που δεν παρέλαβαν μέχρι τότε τα βιβλία τους.

Οι ασφαλισμένοι και συνταξιούχοι του e-ΕΦΚΑ (ΟΓΑ) που υπέβαλαν αίτηση συμμετοχής στα προγράμματα της Αγροτικής Εστίας, θα μπορούν να ενημερωθούν για τα αποτελέσματα της κλήρωσης και απο την ηλεκτρονική διεύθυνση [www.opeka.gr/agrotiki-estia/ilektronikes-ypiresies/](http://www.opeka.gr/agrotiki-estia/ilektronikes-ypiresies/) (επιλογή : κληρωθέντες δικαιούχοι) και να παραλάβουν τα δελτία τους από τα ΚΕΠ όλης της χώρας και όχι απαραίτητα από το ΚΕΠ στο οποίο υπέβαλαν την αίτηση.

Για περισσότερες πληροφορίες μπορείτε να δείτε το έντυπο με τις οδηγίες του ΟΠΕΚΑ.